我十八年前做過腦部手術
自從嗰次之後，腦科學就成為我嘅興趣
實際上我係一個工程師
首先，我想講嘅係
最近我加入咗 Google 嘅月球探測器小組
喺入面我管理一個部門
係 Google X 嘅顯示器部門
今日我所講關於腦科學嘅研究
係我加入Google 之前做嘅研究
係喺 Google 出面做嘅
所以當你要做腦部手術
會被人標籤
會俾人質疑你係咪仍然聰明
如果唔係嘅話
你可唔可以令你自己變返聰明
喺我做完神經外科手術之後
我冇咗大腦一部份
而我就要面對呢樣嘢
唔係因為灰物質
而係又黏又軟嘅「死點」
「死點」係產生主要荷爾蒙
同神經傳遞素嘅地方
我一做完手術
就要打超過一打強力化學劑
仲要決定每隻每日要食幾多
因為如果我唔服用任何藥物
我會喺幾個小時內死亡
我過去嘅十八年
每日我都要決定藥物嘅配搭
要配搭得啱先至可以生存落去
曾經有幾次我瀕臨死亡邊緣
但係好彩嘅係
我天生係一個玩試驗嘅人
所以我決定我要通過試驗
去發現更多適當嘅藥物劑量配搭
因為從來冇清晰嘅指引
我開始嘗試唔同嘅配搭
而且我曾經怕只係少少劑量唔同
而令到自我意識、想法、對人嘅行為
有好大唔同
一件特別喜劇性嘅事就係
我有幾個月喺度服食緊 20 歲青年
會用嘅藥物配方
然後對於自己食咗之後
思想出現改變而驚訝
（笑聲）
我嗰時一直都發脾氣
我成日都諗住「性」
而且我覺得我係世界上最聰明嘅人
仲有…
（笑聲）
當然呢幾年嚟我遇過呢類型嘅人
或者比嗰啲冇咁極端嘅人
而我係極端嘅人
但對於我嚟講
最驚訝嘅係我冇努力令自己傲慢
實際上我喺度試下
冇咗少少嘅安全感會點
從而解決一個擺喺我面前嘅問題
不過事情發展唔係好似我所諗嘅
我解決唔到
我改變劑量
但係嗰次嘅經歷
我對人同佢哋經歷嘅嘢有新嘅認識
從此之後，我同男性容易相處好多
我調較呢啲荷爾蒙同神經傳遞素就係想
恢復我患病前同手術前嘅智力
仲有恢復我嘅創意同思維
我係一個視覺型思考嘅人
所以影像就成為咗我依賴嘅嘢
點樣用用嚟快速定型
自己諗法嘅心理影像
去嘗試唔同嘅諗法
去模擬一下場景
呢種思維其實唔算新
哲學家，例如休謨、笛卡兒以及霍布斯
亦都有類似嘅觀點
佢哋覺得心理影像同諗法
本質上係同一樣嘢
今日會有人對呢種觀點有異議
亦都有好多辯論拗話意識點樣運作
但對我嚟講成件事好簡單啫
心理影像對於大多數我哋嚟講
都係創造力同創意思維嘅地方
所以幾年後我調整咗我自己
我得到好多好好
非常生動、精美嘅心理影像
同背後嘅分析
所以我宜家正喺度研究
點樣令我腦海呢啲心理影像
更快地顯示喺電腦屏幕上
唔知道你哋有冇諗過
一個電影導演能夠
剩係用佢嘅想像力指揮成個世界？
或者一個音樂家可以
將佢腦入邊嘅歌搬出嚟
如果呢樣嘢可以俾創意嘅人
用光速分享佢哋唸嘅嘢
呢樣嘢係無限可能
事實上要完成呢個可能性所遇到嘅瓶頸
就係提升腦掃描系統嘅解像度
宜家等我用最近兩個實驗話俾你聽
點解我哋就快可以跨過呢個樽頸啦
呢兩個實驗係由
兩個最頂尖嘅神經科學小組做
佢哋都用咗 fMRI 技術
即係功能性磁力共振造影技術
掃描大腦
呢張係哈佛大學嘅 Giorgio Ganis 同佢嘅同事
製成大腦掃描圖
左邊係當一個人睇圖片時嘅腦部情況
中間係同一個人諗返嗰張圖片時
腦部嘅情況
右邊係左邊幅圖減去中間幅圖得出嘅
兩者幾乎冇分別
同一個實驗無論係
用唔同人、唔同嘅相都得出同一個結果
所以睇一個影像同想像嗰一個影像
其實係沒有分別嘅
我再講多一個實驗
呢個實驗係嚟自 Jack Gallant 
喺加州大學柏克萊分校嘅實驗室
佢哋能夠將腦電波轉做可認知嘅影像
等我準備好先
喺實驗裏面
參加者要睇好幾百小時嘅 YouTube 影片
同時佢哋腦部會被掃描
用嚟整一個有關佢哋腦部
對影片次序嘅反應嘅大型資料庫
跟住一條新影片會播俾佢哋睇
裏面有新圖片、新人物、新動物
仲會有新嘅掃描
電腦運用腦部掃描數據
嚟解讀新嘅大腦掃描
然後電腦顯示佢認為
參加者實際睇到嘅嘢
右手邊你會睇到嚟自電腦嘅推算
左邊就係實際上放映嘅片
呢個結果真係令人呆咗
我哋嘅技術已經非常接近
我哋只需要提高解像度
而且記住當你睇到一個圖像嘅時候
同你想像同一個圖像嘅時候
你嘅大腦都會產生相同嘅掃描圖
大腦掃描講緊已經係用緊
最高像素嘅大腦掃描系統
近幾年大腦掃描系統嘅解像度
提高咗一千倍
下一步就係再提升解像度一千倍
令我哋可以睇到更深入嘅嘢
我哋點樣做好？
有好多技術可以做到
其中一個方法係撬開你嘅頭顱
然後擺電極入去
但我唔贊成呢種做法
宜家已經有好多造影技術提出咗
有啲我都有份提出
但因為宜家 MRI 技術嘅成功
我哋首先要諗一個問題
呢種技術係咪已經過時呢？
傳統理論嚟講
唯一能夠提高解像度嘅方法
係採用更加大嘅磁鐵
但係更大嘅磁鐵
只係提高解像度少少
而唔能夠達到我哋需要嘅好一千倍
我諗與其用大舊磁鐵
不如改善磁鐵嘅質素
宜家納米科學有新嘅突破
新技術可以用喺新型磁鐵嘅構造上面
有咗呢啲磁鐵
我哋可以做到非常仔細
睇曬成個大腦嘅磁場造影
用呢啲工具
我哋可以整到全息樣嘅干預結構
嚟準確控制好多病情
就好似呢度見到嘅影像轉換咁
我哋可以整到更複雜
帶有少少唔同排列方式嘅結構
有啲似生產呼吸運動記錄器
噉點解呢個會咁重要？
過去幾年喺 MRI 嘅努力
一直係整更大嘅磁鐵，係吧
但係至今大部份解像度嘅增加
都係嚟自MRI 系統
FM 無線電頻發射器同接收器裡面
非常勁嘅加密同解密方法
與其用均勻磁場
同埋喺 FM 無線頻率之外
不如用有結構嘅磁模板
所以我哋通過結合磁規律
同 FM 無線電頻處理嘅規律嚟
大幅度增加一個掃描
入面可以獲得嘅資訊
除此之外
因為關於大腦結構
同記憶嘅知識不斷增加
我哋可以做到
需要嘅千倍解像度增加
運用 fMRI 我哋應該可以量度
唔單止含氧血嘅流量
以至我之前所講嘅荷爾蒙同神經傳遞素
可能甚至係直接嘅神經活動
——我哋想做到嘅一個夢想
我哋將來可以直接將我哋嘅想法
轉落去數碼媒體
你可唔可以想像到
如果我哋唔需要用語言
只需要用大腦嘅思想
兩個人都可以傾到計？
我哋如果真係咁嘅話可以做到啲咩？
我哋應該點樣面對
每個人未經過濾嘅諗法？
你認為網絡係好大
但呢啲都係需要認真研究嘅問題
可能網絡真係一個好吸引嘅工具
去加強我哋思考同溝通嘅技巧
的而且確，相同嘅工具
磁力造影將會證明可以用於
阿爾海默症以及相關疾病嘅治療
我哋冇其他太多辦法，只有行呢條路
唔理點樣，或者有一年
呢個治療技術會唔會
5 年或者 15 年之內發生？
如果要用更多時間就有啲失望
我哋需要一齊去實現佢
多謝
（掌聲）